Angajații Orange Sport, una dintre cele mai importante televiziuni de sport din România, au fost anunțați vineri, printr-un mail intern, că postul tv se va închide începând din vara acestui an.
Mai multe publicații de sport au oferit în premieră informația (printre care Fanatik și iAM Sport), iar sursele HotNews.ro au confirmat existența mailului și faptul că Orange Sport se va închide.
Sursele HotNews.ro mai precizează că de la 1 iulie 2024 postul tv nu va mai exista, iar decizia închiderii televiziunii a aparținut Orange România Communications.
Postul de televiziune transmite în prezent competiții importante pentru microbiști precum UEFA Champions League, SuperLiga, Cupa României, Liga 2, Premier League, LaLiga, Serie A, Bundesliga, Ligue 1 și Liga Portugal.
Se actualizează.